на биодизел обикновено се предоставя освобождаване от изискването да генерират повече от 50 % от оборота си от износ. Според обяснението, представено по време на контролното посещение, това се прави с цел подпомагане на дружествата, произвеждащи биодизел, за да се изпълняват задълженията за смесване, наложени от ПИ.
 (214)
 Поради това Комисията заключи, че горепосоченото освобождаване се предоставя изцяло по преценка на ПИ.
 (215)
 На последно място, ПИ обясни, че достъп до тази схема е предоставен само на дружества, които внасят стоки в Република Индонезия за по-нататъшна преработка. Следователно обикновените вносители не могат да кандидатстват за получаване на статут на безмитна зона.
 3.4.1.2. Предимства, получавани чрез присъствието в безмитни зони
 (216)
 В рамките на безмитната зона процедурата за внос се преустановява, докато дружествата не продадат крайните продукти на територията на Република Индонезия. С други думи, митото върху вноса не се налага върху продуктите, внесени в безмитните зони, докато те не бъдат продадени на индонезийския вътрешен пазар. Ако даден продукт остане в безмитната зона (например машини) или бъде директно изнесен, не се дължи мито върху вноса.
 (217)
 Подобно на митото върху вноса, също и плащането на дължимия ДДС върху внесени стоки се преустановява, докато крайните продукти не бъдат продадени на вътрешния пазар. Ако даден продукт остане в безмитната зона (например машини) или бъде директно изнесен, не се дължи ДДС.
 (218)
 Съгласно тази схема освобождаването от мито върху вноса и ДДС се предоставя за вноса на дълготрайни активи, като машини, използвани в процеса на производство на биодизел, суровини и резервни части.
 3.4.1.3. Прилагане на разпоредбите на член 28, параграф 1 от основния регламент
 (219)
 По отношение на информацията, поискана от Комисията в хода на производството във връзка със схемата „Безмитни зони“, Wilmar не оказа пълно съдействие на Комисията. Поради това Комисията уведоми Wilmar, че при проучването относно наличието и степента на предполагаема подкрепа за промишлеността за производство на биодизел чрез освобождаването от мито върху вноса на машини и стоки, внасяни в безмитна зона, може да се наложи да използва наличните факти съгласно член 28, параграф 1 от основния регламент.
 (220)
 В писмото във връзка с неизяснени въпроси, изпратено на 15 февруари 2019 г., Комисията поиска от Wilmar да предостави определена информация относно вноса на суровини и машини от датата на създаването на всяко от свързаните предприятия (производители на биодизел и доставчици на СПМ). В своя отговор на писмото във връзка с неизяснени въпроси Wilmar предостави частичен отговор на искането на информация, като посочи, че е срещнало технически трудности при събирането на пълния набор от поискани данни. По време на контролното посещение беше представено подобно обяснение. Поради това Комисията беше в състояние да провери само ограничен набор от данни.
 (221)
 Следователно по отношение на твърдението, че е предоставена подкрепа на промишлеността за производство на биодизел чрез освобождаването от мито върху вноса на машини и стоки, внасяни в безмитни зони, Wilmar не предостави необходимите информация и доказателства, поискани от Комисията в нейното писмо във връзка с неизяснени въпроси и по време на посещението на място.
 (222)
 Липсата на необходимата и съответна информация и/или документи, описани